“டைரக்டர் ஆகணும்ங்கறது என்னுடைய இலக்கு. அதைப் பற்றி எதுவுமே தெரியாமல் சென்னைக்கு வந்தேன். ஏவிஎம் ஸ்டுடியோவில் செக்யூரிட்டியாக இருந்தேன். ‘பாக்யா’ பத்திரிகையில் சேர்ந்தேன். செக்யூரிட்டி ஆகறதோ, பத்திரிகையில் இருக்கிறதோ என் இலக்கு இல்லை. ஆனால், அந்த இலக்கை நோக்கிப் போகும்போது கிடைச்ச வழிகளை எல்லாம் நேசிச்சு செஞ்சேன். இதுதான் என் வாழ்க்கை, இதுவாகத்தான் நான் ஆகப்போறேன் என நீங்க ஓர் இலக்கை முடிவு செய்துட்டீங்கன்னா, அதை நோக்கி நம்பிக்கையோடு அடியெடுத்து வைங்க. அதுக்கு இடையில நீங்க என்னவாக வேணும்னாலும் இருக்கலாம். அதையெல்லாமும் நேசிச்சு செய்ங்க. அந்த இலக்கை நோக்கிக் காலம் உங்களைக் கூட்டிட்டுப் போகும்’’ - ‘பசங்க’ படைப்பின் மூலம் குழந்தைகளின் உலகத்தை நமக்குப் புரியவைத்த இயக்குநர் பாண்டிராஜ், அந்த 55 குழந்தைப் படைப்பாளிகள் எதிரே பேசிக்கொண்டிருந்தார்.